《江都胡琯卿明经》
清代·章型

精神矍铄古须眉，介寿逢君七秩时。幸与德邻频问字，愧无仪献且陈诗。

门多立雪传元箸，座设扶风拥绛帷。更羡耄年真乐事，崭然头角四孙枝。

作者简介：字敬安，诒燕子。同治丁卯举人。大挑教谕。著有寄瓠诗草，邑志传文苑。先生避粤逆之乱，自邑城徙居吾里，学有渊源，工举业，勤于课士，远近争执赞门下得其指授，多掇巍科高第以去。